મુંબઈ એટલે મહારાષ્ટ્રમાં ગણેશોત્સવ ઉજવણીનું ગઢ. દર વર્ષે ગણેશચતુર્થીથી શરૂ થઈને ગણેશ વિસર્જન સુધી શહેર ગણપતિમય બની જાય. આ વર્ષે પણ એ પરંપરા ચાલુ રહી હતી. મહાનગરમાં નાના-મોટાં સેંકડો સાર્વજનિક મંડળો છે જેઓ ગણેશોત્સવની ઉજવણી રૂપે ભગવાન ગણપતિની મૂર્તિની સ્થાપના કરે છે. પરંતુ, આ તમામ મંડળોમાં મધ્ય મુંબઈના પરેલ ઉપનગરના લાલબાગ વિસ્તારના સાર્વજનિક ગણેશોત્સવ મંડળની ‘લાલબાગચા રાજા’ ગણપતિ મૂર્તિ અતિ લોકપ્રિય બની ગઈ છે. ગણેશોત્સવના દસેદસ દિવસ ‘લાલબાગચા રાજા’નાં દર્શન કરવા માટે આ મંડળમાં ભક્તોની ચિક્કાર ગિરદી રહેતી હોય છે.